als_Latn dik_Latn sag_Latn
Pjesa më e madhe e njerëzve janë shumë të familjarizuar me sëmundjet më të zakonshme infektive të fëmijërisë: fruth, shyta, rubeolë (fruthi gjerman) dhe lija e dhenve. Fatmirësisht 3 të parat, në ditët e sotme, nuk ndeshen më aq shpesh dhe lija e dhenve është parë më rrallë, për shkak të ekzistencës së vaksinave.
Një infeksion tjetër virusal që prek fëmijët nuk është aq shumë i njohur. Ai shkakton të ashtuquajturën sëmundja e pestë.
Çfarë e shkakton sëmundjen e pestë?
Ky infeksion vjen si rezultat i virusit të njohur si parvovirus B19. Ai mund të përhapet nëpërmjet frymëmarrjes, nga teshtitja dhe kollitja e njerëzve të infektuar. Gjithashtu ai mund të përhapet edhe nëpërmjet transfuzion-it të gjaku-t si edhe nga nëna tek fëmija.
Cilat janë simptomat e sëmundjes së pestë?
Pas 7 ditësh nga kontakti me virusin, shfaqet një sëmundje e butë në formë gripi që mund të zgjasë një javë. Pas disa ditëve fillojnë të duken shenjat e infeksioneve. Ajo zakonisht merr formën e një skuqjeje në fytyrë. Skuqja normalisht largohet në më pak se një javë, por mund të rikthehet. Dhimbja e fytit dhe fryrja e gjëndrave gjithashtu mund të shfaqen.
Edhe të rriturit mund të përjetojnë sëmundjen e pestë. Në pjesën më të madhe të rasteve ato do të përjetojnë dhimbje të nyjeve, veçanërisht të duarve, gjunjëve dhe kyçeve. Në krahasim me meshkujt, gratë janë më shumë të prekura ndaj simptomave të nyjeve.
Tek njerëzit me çrregullime të gjakut, sëmundja e pestë mund të shkaktojë anemi të rëndë dhe mund të zvogëlojë numrin e qelizave të bardha të gjakut. Ndonjëherë për t’u përballuar me problemin nevojitet transfuzioni i gjakut.
Sëmundja e pestë dhe shtatzënia
Kur një grua shtatzënë merr sëmundjen e pestë, ajo është nën rrezikun e humbjes së fëmijës. Fatmirësisht ky është një rast i rrallë. Pjesa më e madhe e të rriturve kanë qenë të ekspozuar ndaj parvovirusit B19 dhe janë imunë ndaj tij. Megjithatë, nëse fëmija mund të ketë sëmundjen e pestë, është mirë që të qëndrojë larg grave shtatzëna.
Trajtimi për sëmundjen e pestë
Faqja: 1 2
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn